ระวังสับสนกับ อิจิโนมิยะ (จังหวัดไอจิ)

**อิจิโนมิยะ** (ญี่ปุ่น: 一宮町; โรมาจิ: *Ichinomiya-machi*) เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 31 ธันวาคม 2020 เมืองนี้มีประชากรประมาณ 12,494 คน 5,643 ครัวเรือน ความหนาแน่นประชากร 540 คนต่อตารางกิโลเมตร และมีพื้นที่ทั้งหมด 65.38 ตารางกิโลเมตร (25.24 ตารางไมล์)

หาดโต้คลื่นสึริงาซากิ

ภูมิศาสตร์
----------

อิจิโนมิยะตั้งอยู่ทางตะวันออกของจังหวัดชิบะ ห่างจากนครชิบะ เมืองเอกของจังหวัดชิบะ ประมาณ 35 กิโลเมตร และห่างจากใจกลางโตเกียว 60 ถึง 70 กิโลเมตร

เมืองนี้อยู่ริมชายฝั่งมหาสมุทรแปซิฟิกของคาบสมุทรโบโซตอนกลาง ทางด้านตะวันออกของเมืองเป็นหาดคูจูกูริซึ่งเป็นสถานที่ที่เป็นที่นิยม ในขณะที่ทางด้านตะวันตกอยู่ในเทือกเขาโบโซที่มีหุบเขาลึกและยาวยื่นเข้าไปภายในพื้นที่ป่า และมีบ่อน้ำกระจายอยู่ทั่วไปซึ่งเป็นน้ำเพื่อการเกษตร แม่น้ำอิจิโนมิยะพาดผ่านทางเหนือจากตะวันออกไปตะวันตกและไหลลงสู่มหาสมุทรแปซิฟิก ระดับความสูงที่สูงที่สุดในอาณาเขตของเมืองอยู่ที่ภูเขาชิโรยามะ สูง 150 เมตร (490 ฟุต) ซึ่งเป็นที่ตั้งของปราสาทในอดีต ภูเขาอื่น ๆ เช่น ภูเขาทากาฟูจิ 83 เมตร (272 ฟุต) และภูเขากุนดาริ 70 เมตร (230 ฟุต)

### เทศบาลข้างเคียง

**จังหวัดชิบะ**

* อิซูมิ
* โชเซ
* มุตสึซาวะ

### ภูมิอากาศ

อิจิโนมิยะมีภูมิอากาศแบบอบอุ่นชื้น (Köppen *Cfa*) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในอิจิโนมิยะคือ 15.4 °C ปริมาณน้ำฝนเฉลี่ยต่อปีอยู่ที่ 1717 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 26.0 °C และต่ำสุดในเดือนมกราคมที่ประมาณ 5.8 °C

สถิติประชากร
------------

จากข้อมูลการสำรวจสำมะโนประชากรของญี่ปุ่น จำนวนประชากรของอิจิโนมิยะเพิ่มขึ้นตลอด 20 ปีที่ผ่านมา

ประวัติจำนวนประชากร| ปี | ประชากร | ±% |
| --- | --- | --- |
|  1950  | 10,953 | —     |
|  1960  | 10,694 | −2.4% |
|  1970  | 9,929 | −7.2% |
|  1980  | 10,486 | +5.6% |
|  1990  | 11,135 | +6.2% |
|  2000  | 11,648 | +4.6% |
|  2010  | 12,042 | +3.4% |

ประวัติศาสตร์
-------------

พื้นที่ของอิจิโนมิยะในปัจจุบันมีผู้คนอยู่อาศัยตั้งแต่สมัยก่อนประวัติศาสตร์ พื้นที่บริเวณนี้นำชื่อมาจากศาลเจ้าทามาซากิ ซึ่งเป็น*อิจิโนมิยะ* หรือศาลเจ้าแห่งแรกของแคว้นคาซูซะ ในยุคเซ็งโงกุ ตระกูลซาโตมิ ซึ่งเป็นผู้ปกครองอิสระบนคาบสมุทรโบโซ ได้ก่อตั้งปราสาทที่อิจิโนมิยะ พื้นที่ดังกล่าวได้รับความเสียหายจากแผ่นดินไหวเก็นโรกุเมื่อปี 1703 โดยที่คลื่นสึนามิได้แผ่ขยายจากชายฝั่งเข้ามาถึง 1.5 กิโลเมตร ต่อมาในยุคเอโดะ พื้นที่แห่งนี้ถูกปกครองโดยแคว้นศักดินาขนาด 13,000 *โคกู* ที่เรียกว่า แคว้นศักดินาอิจิโนมิยะ

หลังจากเริ่มต้นยุคเมจิ พื้นที่ดังกล่าวได้รับการพัฒนาอย่างรวดเร็วในฐานะสถานที่พักเพื่อสุขภาพในช่วงฤดูร้อน โดยมีนักการเมือง บุคคลสำคัญทางทหาร ศิลปิน และนักเขียนหลายคน ได้เข้ามาสร้างที่พักอาศัยในช่วงฤดูร้อน เมืองอิจิโนมิยะก่อตั้งขึ้นภายในอำเภอโชเซ โดยเป็นการจัดตั้งใหม่ในระบบเทศบาลเมื่อวันที่ 1 เมษายน 1889 เมืองอิจิโนมิยะได้รวมเข้ากับหมู่บ้านโทรามิที่อยู่ข้างเคียงเมื่อวันที่ 3 พฤศจิกายน 1953

การปกครอง
---------

ศาลาว่าการเมืองอิจิโนมิยะ
อิจิโนมิยะมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 13 คน เมืองอิจิโนมิยะ รวมทั้งเทศบาลอื่นในอำเภอโชเซ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 1 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 11 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น

เศรษฐกิจ
--------

อุตสาหกรรมหลักของอิจิโนมิยะคือการเกษตรเฉพาะทาง โดยเน้นมะเขือเทศ เมลอน และผลไม้อื่น ๆ อุตสาหกรรมการท่องเที่ยวและสถานที่พักตากอากาศยังเป็นองค์ประกอบหลักของเศรษฐกิจในท้องถิ่น อีกทั้งเมืองนี้ยังตั้งอยู่ในแหล่งแก๊สมินามิคันโต และการสกัดแก๊สธรรมชาติมีส่วนช่วยกระตุ้นเศรษฐกิจในท้องถิ่น

การศึกษา
--------

อิจิโนมิยะมีโรงเรียนที่สังกัดเทศบาลเมือง ได้แก่ โรงเรียนประถม 2 แห่ง และโรงเรียนมัธยมต้น 1 แห่ง มีโรงเรียนมัธยมปลาย 1 แห่งที่ดำเนินการโดยคณะกรรมการการศึกษาจังหวัดชิบะ และยังมีโรงเรียนการศึกษาพิเศษสำหรับผู้พิการที่สังกัดกับทางจังหวัดอีก 1 แห่ง

การขนส่ง
--------

### รถไฟ

* บริษัทรถไฟญี่ปุ่นตะวันออก – สายโซโตโบ
	+ คาซูซะ-อิจิโนมิยะ - โทรามิ

### ทางหลวง

* ถนนเก็บค่าผ่านทางคูจูกูริ
* ทางหลวงแผ่นดินหมายเลข 128 จากโทงาเนะ ถึงทาเตยามะ

สถานที่ท่องเที่ยว
-----------------

* หาดคูจูกูริ
* ศาลเจ้าทามาซากิ

อ้างอิง
-------

1. ↑  "一宮（町）" [Ichinomiya]. *Nihon Daihyakka Zensho (Nipponika)* (ภาษาญี่ปุ่น). Tokyo: Shogakukan. 2012. OCLC 153301537. คลังข้อมูลเก่าเก็บจากแหล่งเดิมเมื่อ 2007-08-25. สืบค้นเมื่อ 2012-11-26.
2. ↑  "Ichinomiya town official statistics" (ภาษาญี่ปุ่น). Japan.
3. 1 2  "一宮町" [Ichinomiya]. *Nihon Rekishi Chimei Taikei* (ภาษาญี่ปุ่น). Tokyo: Shogakukan. 2012. OCLC 173191044. dlc 2009238904. คลังข้อมูลเก่าเก็บจากแหล่งเดิมเมื่อ 2007-08-25. สืบค้นเมื่อ 2012-11-26.
4. ↑  "もうひとつの城址「城山」" [Another Castle Site, "Shiroyama"]. Ichinomiya, Chiba Prefecture, Japan: Town of Ichinomiya. 2008. คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ Oct 26, 2012.
5. ↑  "史蹟 高藤山と「古蹟の碑」" [Mount Takafuji and Kofun Marker Historical Site]. Ichinomiya, Chiba Prefecture, Japan: Town of Ichinomiya. 2008. คลังข้อมูลเก่าเก็บจากแหล่งเดิมเมื่อ 2016-03-05. สืบค้นเมื่อ Oct 26, 2012.
6. ↑  "軍荼利山" [Mount Gundari]. สืบค้นเมื่อ Oct 26, 2012.
7. ↑  Ichinomiya climate data
8. ↑  Ichinomiya population statistics

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**อิจิโนมิยะ (จังหวัดชิบะ)**

* เว็บไซต์ทางการ (ในภาษาญี่ปุ่น)
* สมาคมการท่องเที่ยวอิจิโนมิยะ
* Visit Ichinomiya

| * ด
* ค
* ก
 จังหวัดชิบะ |
| --- |
| ชิบะ (เมืองหลวง) |
| นครโดยข้อบัญญัติ | 

|  |  |
| --- | --- |
| ชิบะ | 
* เขตชูโอ
* เขตฮานามิงาวะ
* เขตอินาเงะ
* เขตมิโดริ
* เขตมิฮามะ
* เขตวากาบะ

 |

 |  |
| นครศูนย์กลาง | 
* คาชิวะ
* ฟูนาบาชิ

 |
| นคร | 
* คัตสึอูระ
* คาโตริ
* คามางายะ
* คาโมงาวะ
* คิซาราซุ
* คิมิตสึ
* ชิโรอิ
* โชชิ
* ซัมมุ
* ซากูระ
* โซซะ
* โซเดงาอูระ
* ทาเตยามะ
* โทงาเนะ
* โทมิซาโตะ
* นางาเรยามะ
* นาราชิโนะ
* นาริตะ
* โนดะ
* ฟุตสึ
* มัตสึโดะ
* มินามิโบโซ
* โมบาระ
* ยตสึไกโด
* ยาจิมาตะ
* ยาจิโยะ
* อาซาฮิ
* อาบิโกะ
* อิจิกาวะ
* อิจิฮาระ
* อิซูมิ
* อินไซ
* อูรายาซุ
* โออามิชิราซาโตะ

 |
| เมืองและหมู่บ้าน แบ่งตามอำเภอ | 
* อำเภออิมบะ
	+ ชิซูอิ
	+ ซากาเอะ
* อำเภอคาโตริ
	+ โคซากิ
	+ ทาโกะ
	+ โทโนโช
* อำเภอซัมบุ
	+ คูจูกูริ
	+ ชิบายามะ
	+ โยโกชิบาฮิการิ
* อำเภอโชเซ
	+ อิจิโนมิยะ
	+ มุตสึซาวะ
	+ โชเซ
	+ ชิราโกะ
	+ นางาระ
	+ โชนัง
* อำเภออิซูมิ
	+ โอตากิ
	+ อนจูกุ
* อำเภออาวะ
	+ เคียวนัง

 |

| การควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| ทั่วไป | 
* VIAF
	+ 1
* เวิลด์แคต

 |
| หอสมุดแห่งชาติ | 
* อิสราเอล
* สหรัฐ
* ญี่ปุ่น

 |